آذربایجان ایروان رهبرلیگی‌نین ایشغال آلتینداکی بولگه لره خاریجی مزدلو عسگرلر گتیریلمه‌سی‌نین تروریزمین ارمنیستان-ین دوولت سیاستی‌نین پارچاسی اولدوغونو آچیقلاییب.
روسیا خاریجی ایشلر ناظیرلیگی اینفورماسیون و مطبوعات دپارتامنتی‌نین موناقیشه زوناسینا خاریجی مزدلولارین گتیریلمه‌سی ایله علاقه‌دار وئردیگی آچیقلامایا موناسیبتده بیلدیرمک ایستردیک کی، ارمنیستانین بو کیمی واسیطه‌لردن گئنیش ایستیفاده ائتمه‌سی ایله باغلی ناراحاتلیغیمیز طرفیمیزدن دفعه‌لرله ایفاده اولونوب.
بو باره‌ده آذربایجان جمهوریتی خاریجی ایشلر ناظیرلیگی‌نین مطبوعات خیدمتی ایداره‌سی‌نین مطبوعات آچیقلاماسیندا دئییلیر.
"ارمنیستان آذربایجانین داغلیق قاراباغ و اطراف بؤلگه‌لری‌نین ایشغا‌لی زامانی، ائله‌جه ده اؤلکه‌میزه قارشی تؤرتدیگی نؤوبتی تجاووز آکت‌لاریندا خاریجی اؤلکه‌لردن، خصوصیله ده اورتا دوغو بؤلگه‌سیندن ترورچو و مزدلولاری جلب ائدیب،-دئیه آذربایجان خاریجی ایشلر ناظیرلیگیندن وئریلن بیاناتدا بیلدیریلیب.
بیاناتدا همچنین وورغولانیب کی، ارمنیستانین سون آیلار عرضینده آذربایجانین ایشغال اولونموش اراضی‌لرینده حیاتا کئچیردیگی قانون‌سوز مسکونلاشدیرما سیاستی چرچیوه‌سینده خاریجی مزدلولاری بو اراضییه گتیرمه‌سی و "کؤنوللو دؤیوشچو دسته‌لری" آدی آلتیندا اؤز اوردوسونا جلب ائده‌رک آذربایجانا قارشی هوجوم عملیات‌لاریندا ایستیفاده ائتمه‌سی ترورچولوغون ارمنیستانین دؤولت سیاستی‌نین ترکیب حیسه‌سی اولدوغونو نؤوبتی دفعه نوماییش ائتدیریر.
